Sawêg kemawon Tarsan dumugi papan ing sisih nglêbêt ingkang pêtêng wau saking wingking wontên ingkang mistul, nanging botên ngengingi. Prênahipun ingkang mistul wau wontên ing undhak-undhakan ingkang sisih ngandhap, salajêngipun wontên tiyang kêkalih ingkang rainipun mawi topèng sêsarêngan anêmpuh Tarsan nêdya amrêwasa. Dene Tarsan lajêng amêthukakên mêngsah enggal kalih wau. Sakêdhap kemawon mêngsah ingkang satunggal sampun kenging karêbat dêdamêlipun saha lajêng bêngok-bêngok kasakitan dening tugêl tanganipun. Mêngsah satunggalipun ing kala